
ADHAT – ADJUKÖSSZE.hu beszámoló 2025

Alapítványunk 2012. június 29-én kötött szerződést a Nonprofit Információs és Oktatási Központtal (NIOK), ekkor csatlakoztunk az Adhat Vonal, mai nevén adjukössze.hu programhoz, amelynek segítségével az elmúlt évekhez hasonlóan idén is az egész országban a rászorulók ingyenes ételosztás útján történő megsegítésével foglalkoztunk. 2025-ben „Mint egy falat kenyér” országosan programunk keretén belül osztottunk élelmet (meleg ételt 3000 adagot és összesen közel 90 tonna tartós élelmiszert, tejterméket, zöldséget és gyümölcsöt juttattunk nehéz sorsú embertársainknak). 
Alapítványunk fő profilja az ingyenes melegétel osztás a rászorulók részére, azonban egyes kiemelt ünnepekhez, alkalmakhoz kapcsolódóan tartós élelmiszercsomagot is összeállítunk.
A számunkra kijelölt Adomány vonalra érkezett hívások mindegyike bruttó 500 Forint támogatást jelentett Alapítványunk számára. A 2025-es év során összesen 373 db hívás, illetve sms érkezett, Adjukössze.hu Bankkártyás adománygyűjtésből 398.845 Forint adomány folyt be.  A díjjakkal csökkentett összeg, összesen 313.113 Forintot tudtunk programunkra, az ételosztásra fordítani. Szervezetünk a beérkezett adományok teljes összegét a rászorulók élelmiszertámogatás útján történő megsegítésére fordította.
2025-ben is igyekeztünk minél több embernek segíteni, hisz a nehéz évek után, a kialakultpénzügyi válság miatt a rászorulók még nehezebb helyzetbe kerültek, támogatás nélkül legtöbben nem is tudják fenntartani magukat, családjukat. Megfigyeléseink alapján vendégeink között erősen megjelentek az alsó középosztályhoz tartozók, s a kisnyugdíjasok ismét növekedett számban vannak jelen. A cél, hogy Magyarországon senki ne maradjon segítség nélkül. 
Végezetül szeretnénk köszönetet mondani minden kedves támogatónknak, akik hozzájárultak programunk működtetéséhez, sikeréhez, illetve a NIOK Alapítványnak, valamint az összes szolgáltatónak, hogy lehetővé tették e program működését és ezáltal a civil szervezetek forrásnövelését!
Ételt az Életért Közhasznú Alapítvány

